Izziņa par atzinumos sniegtajiem iebildumiem

|  |
| --- |
| **Grozījumi Ministru kabineta 2004. gada 22. aprīļa noteikumos Nr. 380 "Vides prasības mehānisko transportlīdzekļu remontdarbnīcu izveidei un darbībai" (VSS-560)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020. gada 15. septembris – starpministriju (starpinstitūciju) sanāksme2020. gada 22.-28.oktobris – starpministriju (starpinstitūciju) piecu dienu elektroniskā saskaņošana2020. gada 9.-23. decembris – starpministriju (starpinstitūciju) piecu dienu elektroniskā saskaņošana2021.gada 27. janvāris-1. februāris – starpministriju (starpinstitūciju) piecu dienu elektroniskā saskaņošana |
|  |  |
| Saskaņošanas dalībnieki | Tieslietu ministrija |
|  | Finanšu ministrija |
|  | Ekonomikas ministrija |
|  | Veselības ministrija |
|  | Biedrība “Latvijas Darba devēju konfederācija” |
|  | Biedrība “Latvijas Degvielas Tirgotāju Asociācija” |
|  | Biedrība “Latvijas Tirdzniecības un rūpniecības kamera” |
|  | Biedrība “Automazgātavu asociācija” |
|  |
| Saskaņošanas dalībnieki izskatīja šādu ministriju (citu institūciju) iebildumus |  |
|    |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | - | **Pēc izsludināšanas VSS:****Tieslietu ministrijas 2020. gada 22. jūlija atzinums Nr.1-9.1/791**Projekta 1. punkts paredz izteikt jaunā redakcijā Ministru kabineta 2004. gada 22. aprīļa noteikumu Nr. 380 "Vides prasības mehānisko transportlīdzekļu remontdarbnīcu izveidei un darbībai" (turpmāk – noteikumi) nosaukumu, paredzot, ka turpmāk tie noteiks vides prasības arī automazgātavu izveidei un darbībai. Ja projekta mērķis ir noteikt vides prasības arī automazgātavu izveidei un darbībai, lūdzam attiecīgi papildināt noteikumu 1. punktu. | **Iebildums ņemts vērā.** Noteikumu 1.punkts papildināts. | 1.2. papildināt 1.punktā aiz vārdiem “remontdarbnīcu (autoservisa uzņēmumu) ar vārdiem “un visa veida automazgātavu”. |
| 2. | 2. Aizstāt visā noteikumu tekstā vārdus “Reģionālā vides pārvalde” ar vārdiem “Valsts vides dienests” un vārdus “Ietekmes uz vidi novērtējuma valsts birojā” ar vārdiem “Vides pārraudzības valsts birojā”. | **Pēc izsludināšanas VSS:****Tieslietu ministrijas 2020. gada 22. jūlija atzinums Nr.1-9.1/791**Lūdzam svītrot projekta 2. punktu, ņemot vērā to, ka noteikumu 25., 26. un 27. punkts, kuros paredz veikt grozījumus projekta 2. punkts, bija pārejas regulējums, kas vairs nav aktuāls. Pārejas regulējumā, kas vairs netiek piemērots, grozījumus neveic. | **Iebildums ņemts vērā.**Projekta 2. punkts svītrots.25.,26. un 27. punktā saglabāta līdzšinējā noteikumu redakcija. | - |
| 3. | 3. Papildināt 2.11. apakšpunktu aiz vārda “automazgāšana” ar vārdiem iekavās “(tai skaitā pašapkalpošanās automazgāšana un transportlīdzekļa salona ķīmiskā tīrīšana)”. | **Pēc izsludināšanas VSS:****Tieslietu ministrijas 2020. gada 22. jūlija atzinums Nr.1-9.1/791**Projekta 3. punkts paredz precizēt, uz ko attiecināma noteikumu 2.11. apakšpunktā minētā automazgāšana, proti, ka tā ietver arī pašapkalpošanās automazgāšanu un transportlīdzekļa salona ķīmisko tīrīšanu. Projekta sākotnējās ietekmes novērtējuma ziņojumā (turpmāk – anotācija) norādīts, ka noteikumu izstrādes gaitā netika paredzēts, ka automašīnu mazgāšana varētu tikt izdalīta kā atsevišķa veida pakalpojums, kas varētu darboties ārpus mehānisko transportlīdzekļu remontdarbnīcām (autoservisa uzņēmumiem). Vēršam uzmanību, ka noteikumu 2. punkts uzskaita darbības, ko veic remontdarbnīcas, kurām jāievēro noteikumi. Līdz ar to noteikumu 2.11. apakšpunkta precizēšana nepadarīs noteikumus saistošus automazgātavām, kas nedarbojas remontdarbnīcas ietvaros. Ņemot vērā minēto, lūdzam izvērtēt, vai noteikumus nav nepieciešams papildināt ar jauniem punktiem, kas būtu attiecināmi uz automazgātavām, kas nedarbojas remontdarbnīcas ietvaros. | **Iebildums ņemts vērā.**Papildināts noteikumu 1.punkts nosakot, ka noteikumi attiecas arī uz visa veida automazgātavām. Noteikumu 2.punkts izteikts jaunā redakcijā. | 1.2. papildināt 1.punktā aiz vārdiem “remontdarbnīcu (autoservisa uzņēmumu)” ar vārdiem “un visa veida automazgātavu”.1.3. izteikt 2. punktu šādā redakcijā:“2. Noteikumi attiecas uz:2.1. visu kategoriju (L; M; N; O) mehānisko sauszemes transportlīdzekļu, mobilās laukaimniecības tehnikas, satiksmē neizmantojamu pārvietojamu mehānismu un citu pārvietojamu agregātu remontdarbnīcām, kurās veic šādas darbības:2.1.1. motora diagnostika, apkope un remonts;2.1.2. barošanas sistēmu (benzīna–karburatora, iesmidzes, dīzeļa, gāzes) apkope un remonts;2.1.3. elektroiekārtu un signalizācijas uzstādīšana, diagnostika un remonts;2.1.4. transmisijas un elementu diagnostika, apkope un remonts;2.1.5. balstiekārtu un stūres iekārtu diagnostika, apkope un remonts;2.1.6. bremžu sistēmu diagnostika, apkope un remonts;2.1.7. riepu un riteņu montāža, balansēšana un remonts;2.1.8. virsbūves diagnostika, ģeometrijas atjaunošana un remonts;2.1.9. virsbūves antikorozijas apstrāde;2.1.10. sagatavošana krāsošanai un krāsošana;2.1.11. automazgāšana un virsbūves apkope (tai skaitā transportlīdzekļa salona ķīmiskā tīrīšana);2.2. visa veida automazgātavām.” |
| 4. | 1.3. izteikt 2. punktu šādā redakcijā:“2. Noteikumi attiecas uz:2.1. visu kategoriju (L; M; N; O) mehānisko sauszemes transportlīdzekļu, mobilās lauksaimniecības tehnikas, satiksmē neizmantojamu pārvietojamu mehānismu un citu pārvietojamu agregātu remontdarbnīcām, kurās veic šādas darbības:2.1.1. motora diagnostika, apkope un remonts;2.1.2. barošanas sistēmu (benzīna–karburatora, iesmidzes, dīzeļa, gāzes) apkope un remonts;2.1.3. elektroiekārtu un signalizācijas uzstādīšana, diagnostika un remonts;2.1.4. transmisijas un elementu diagnostika, apkope un remonts;2.1.5. balstiekārtu un stūres iekārtu diagnostika, apkope un remonts;2.1.6. bremžu sistēmu diagnostika, apkope un remonts;2.1.7. riepu un riteņu montāža, balansēšana un remonts;2.1.8. virsbūves diagnostika, ģeometrijas atjaunošana un remonts;2.1.9. virsbūves antikorozijas apstrāde;2.1.10. sagatavošana krāsošanai un krāsošana;2.1.11. automazgāšana un virsbūves apkope (tai skaitā transportlīdzekļa salona ķīmiskā tīrīšana);2.2. visa veida automazgātavām.” | **Pēc atkārtotās piecu dienu starpinstitūciju elektroniskās saskaņošanas:****Biedrības “Latvijas Tirdzniecības un rūpniecības kamera” 2020. gada 23. decembra atzinums Nr.2020/1448**Papildināt tiesību aktu projekta 1.3.punktā paredzēto noteikumu 2.2.punktu ar vārdiem “noteikumos paredzētajos gadījumos” un izteikt to šādā redakcijā:  “2.2. noteikumos paredzētajos gadījumos, visa veida automazgātavām.”.  | **Panākta vienošanās starpinstitūciju elektroniskās saskaņošanas laikā (27.01.21-01.02.21.)**Noteikumu projekta 1.3.punktā, ar ko izsaka jaunā redakcijā noteikumu 2.punktu, 2.punkta ievaddaļā ir noteikts uz ko noteikumi attiecas:**“2. Noteikumi attiecas uz:**2.1. visu kategoriju (L; M; N; O) mehānisko sauszemes transportlīdzekļu, mobilās lauksaimniecības tehnikas, satiksmē neizmantojamu pārvietojamu mehānismu un citu pārvietojamu agregātu remontdarbnīcām, kurās veic šādas darbības:[….]2.2. visa veida automazgātavām.” | 1.3. izteikt 2. punktu šādā redakcijā:“2. Noteikumi attiecas uz:2.1. visu kategoriju (L; M; N; O) mehānisko sauszemes transportlīdzekļu, mobilās laukaimniecības tehnikas, satiksmē neizmantojamu pārvietojamu mehānismu un citu pārvietojamu agregātu remontdarbnīcām, kurās veic šādas darbības:2.1.1. motora diagnostika, apkope un remonts;2.1.2. barošanas sistēmu (benzīna–karburatora, iesmidzes, dīzeļa, gāzes) apkope un remonts;2.1.3. elektroiekārtu un signalizācijas uzstādīšana, diagnostika un remonts;2.1.4. transmisijas un elementu diagnostika, apkope un remonts;2.1.5. balstiekārtu un stūres iekārtu diagnostika, apkope un remonts;2.1.6. bremžu sistēmu diagnostika, apkope un remonts;2.1.7. riepu un riteņu montāža, balansēšana un remonts;2.1.8. virsbūves diagnostika, ģeometrijas atjaunošana un remonts;2.1.9. virsbūves antikorozijas apstrāde;2.1.10. sagatavošana krāsošanai un krāsošana;2.1.11. automazgāšana un virsbūves apkope (tai skaitā transportlīdzekļa salona ķīmiskā tīrīšana);2.2. visa veida automazgātavām.” |
| 5. | 6. Izteikt 12. punktu šādā redakcijā: “12. Ja mehānisko transportlīdzekļu remontdarbnīca (autoservisa uzņēmums) vai automazgātava (tai skaitā pašapkalpošanās automazgātava) atrodas vietā, kur attiecīgajam nekustamajam vai zemes īpašumam piegulošās ielas vai ceļa robežās ir ierīkota centralizētā kanalizācijas sistēma, tad operatora pienākums ir ierīkot pieslēgumu centralizētajai kanalizācijas sistēmai un nodrošināt, ka novadītie ražošanas notekūdeņi atbilst prasībām, kas vietējās pašvaldības saistošajos noteikumos par centralizētās kanalizācijas sistēmas ekspluatāciju, lietošanu un aizsardzību noteiktas notekūdeņu novadīšanai un sastāvam. Pirms ražošanas notekūdeņu novadīšanas centralizētajā kanalizācijas sistēmā mehānisko transportlīdzekļu remontdarbnīcas vai automazgātavas (tai skaitā pašapkalpošanās automazgātavas) operators nodrošina vismaz novadāmo notekūdeņu attīrīšanu no virsmas aktīvajām vielām, naftas produktiem un suspendētām vielām.”  | **Pēc izsludināšanas VSS:****Biedrības “Latvijas Degvielas Tirgotāju Asociācija” 2020. gada 24. jūlija atzinums Nr.22/2020**1.Noteikumu projekta 6.punkts noteic operatora pienākumu *ierīkot pieslēgumu centralizētajai kanalizācijas sistēmai un nodrošināt, ka novadītie ražošanas notekūdeņi atbilst prasībām, kas vietējās pašvaldības saistošajos noteikumos par centralizētās kanalizācijas sistēmas ekspluatāciju, lietošanu un aizsardzību noteiktas notekūdeņu novadīšanai un sastāvam.* Tāpat noteikts, ka *pirms ražošanas notekūdeņu novadīšanas centralizētajā kanalizācijas sistēmā mehānisko transportlīdzekļu remontdarbnīcas vai automazgātavas (tai skaitā pašapkalpošanās automazgātavas) operators nodrošina vismaz novadāmo notekūdeņu attīrīšanu no virsmas aktīvajām vielām, naftas produktiem un suspendētām vielām.*” LDTA vērš uzmanību, ka no punkta redakcijas nav viennozīmīgi skaidri saprotams, vai operatoram, novadot ražošanas notekūdeņus, ir jāvadās pēc vietējās pašvaldības saistošajiem noteikumiem vai jānodrošina novadāmo notekūdeņu attīrīšanu no virsmas aktīvajām vielām, naftas produktiem un suspendētām vielām. Lai izslēgtu dažādas punkta interpretācijas, lūdzam, precizēt punktu. Tāpat lūdzam papildināt punktu un paredzēt konkrētus rādītājus, līdz kādiem šie notekūdeņi ir attīrāmi. | **Iebildums ņemts vērā.** Precizēta noteikumu projekta 6.punkta redakcija. | 1.7. (iepriekš 6.punkts) 1.7. izteikt 12. punktu šādā redakcijā: “12. Ja mehānisko transportlīdzekļu remontdarbnīca (autoservisa uzņēmums) vai automazgātava atrodas vietā, kur attiecīgajam nekustamajam īpašumam piegulošās ielas vai ceļa robežās ir ierīkota centralizētā kanalizācijas sistēma, tad operatora pienākums ir ierīkot pieslēgumu centralizētajai kanalizācijas sistēmai, noslēgt līgumu ar ūdenssaimniecības pakalpojumu sniedzēju un nodrošināt notekūdeņu priekšattīrīšanu pirms to novadīšanas centralizētajā kanalizācijas sistēmā, nodrošinot tādas piesārņojošo vielu koncentrācijas, kādas līgumā noteicis ūdenssaimniecības pakalpojumu sniedzējs.”; |
| 6. | 6. Izteikt 12. punktu šādā redakcijā: “12. Ja mehānisko transportlīdzekļu remontdarbnīca (autoservisa uzņēmums) vai automazgātava atrodas vietā, kur attiecīgajam nekustamajam īpašumam piegulošās ielas vai ceļa robežās ir ierīkota centralizētā kanalizācijas sistēma, tad operatora pienākums ir ierīkot pieslēgumu centralizētajai kanalizācijas sistēmai, noslēgt līgumu ar ūdenssaimniecības pakalpojumu sniedzēju un nodrošināt notekūdeņu priekšattīrīšanu pirms to novadīšanas centralizētajā kanalizācijas sistēmā, nodrošinot tādas piesārņojošo vielu koncentrācijas, kādas līgumā noteicis ūdenssaimniecības pakalpojumu sniedzējs.”  | **Pēc pirmās piecu dienu starpinstitūciju elektroniskās saskaņošanas:****Biedrības “Latvijas Degvielas Tirgotāju Asociācija” 2020. gada 28. oktobra atzinums Nr.28/2020**Papildināt, ka regulējums attiecas uz piegulošo ielu vai ceļu, kas ir valsts vai pašvaldības īpašumā. Tas nepieciešams, lai izvairītos no gadījumiem, kad iela ir privātīpašums un ielas īpašnieks var izmantot izspiešanas mehānismus. Proti, Ministru kabineta noteikumi noteic, ka automazgātavu operatoram ir jāpieslēdzas pie kanalizācijas uz privātīpašumā esošas ielas, bet bez ielas īpašnieka piekrišanas to nevar izdarīt. Ir bijušas situācijas, kad komunālās iestādes izdod tehniskos noteikumus, ka var pieslēgties pie privātajiem tīkliem, taču, lai to izdarītu, ir jāpanāk vienošanās ar šo privāto tīklu īpašniekiem. | **Panākta vienošanās starpinstitūciju elektroniskās saskaņošanas laikā (09.12.21-23.12.21.)**Šajā noteikumu projekta punktā noteiktās prasības un terminoloģija ir saskaņota ar normatīvajiem aktiem ūdensaimniecības pakalpojumu jomā un līdz ar to ir norādīts, ka pieslēgums jāierīko, ja piegulošās ielas vai ceļa robežās ir ierīkota centralizētā kanalizācijas sistēma. Ūdenssaimniecības pakalpojumu likuma 1.panta 2.punktā ir noteikts, ka centralizētā kanalizācijas sistēma ir ūdenssaimniecības pakalpojumu sniedzēja īpašumā, valdījumā vai turējumā esošs ārējo kanalizācijas tīklu un būvju kopums, kas nodrošina notekūdeņu savākšanu no ūdenssaimniecības pakalpojumu lietotājiem, to attīrīšanu un novadīšanu vidē, tai skaitā virszemes ūdensobjektos. Ministru kabineta 2017.gada 27.jūnija noteikumu Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu” 18.punkta redakcijā ir lietos šāds pats formulējums kā noteikumu projektā “attiecīgajam nekustamajam īpašumam piegulošās ielas vai ceļa robežās ir ierīkota centralizētā kanalizācijas sistēma”. Ņemot vērā, ka vienāda spēka normatīvajā aktā jau ir noteikts šāds formulējums, nav pamata šajā noteikumu projektā lietot vēl cita veida redakciju.  | 1.7. (iepriekš 6.punkts) 1.7. izteikt 12. punktu šādā redakcijā: “12. Ja mehānisko transportlīdzekļu remontdarbnīca (autoservisa uzņēmums) vai automazgātava atrodas vietā, kur attiecīgajam nekustamajam īpašumam piegulošās ielas vai ceļa robežās ir ierīkota centralizētā kanalizācijas sistēma, tad operatora pienākums ir ierīkot pieslēgumu centralizētajai kanalizācijas sistēmai, noslēgt līgumu ar ūdenssaimniecības pakalpojumu sniedzēju un nodrošināt notekūdeņu priekšattīrīšanu pirms to novadīšanas centralizētajā kanalizācijas sistēmā, nodrošinot tādas piesārņojošo vielu koncentrācijas, kādas līgumā noteicis ūdenssaimniecības pakalpojumu sniedzējs.”;Skatīt arī papildinājumus anotācijā. |
| 7. | 8. Papildināt noteikumus ar 13.1 punktu šādā redakcijā:“13.1 Ja mehānisko transportlīdzekļu remontdarbnīca (autoservisa uzņēmums) vai automazgātava (tai skaitā pašapkalpošanās automazgātava) atrodas vietā, kur attiecīgajam nekustamajam vai zemes īpašumam piegulošās ielas vai ceļa robežās nav ierīkota centralizētā kanalizācijas sistēma un nav iespējams ierīkot pieslēgumu centralizētajai kanalizācijas sistēmai, operatoram radītos ražošanas notekūdeņus vispirms jāattīra ar virsmas aktīvo vielu, suspendēto vielu un naftas produktu uztvērējiem, kā arī pirms to novadīšanas vidē jāattīra rūpnieciski izgatavotās notekūdeņu attīrīšanas iekārtās.” | **Pēc izsludināšanas VSS:****Biedrības “Latvijas Degvielas Tirgotāju Asociācija” 2020. gada 24. jūlija atzinums Nr.22/2020**2. Noteikumu projekta 8.punkts noteic: “*13.1 Ja mehānisko transportlīdzekļu remontdarbnīca (autoservisa uzņēmums) vai automazgātava (tai skaitā pašapkalpošanās automazgātava) atrodas vietā, kur attiecīgajam nekustamajam vai zemes īpašumam piegulošās ielas vai ceļa robežās nav ierīkota centralizētā kanalizācijas sistēma un nav iespējams ierīkot pieslēgumu centralizētajai kanalizācijas sistēmai, operatoram radītos ražošanas notekūdeņus vispirms jāattīra ar virsmas aktīvo vielu, suspendēto vielu un naftas produktu uztvērējiem, kā arī pirms to novadīšanas vidē jāattīra rūpnieciski izgatavotās notekūdeņu attīrīšanas iekārtās.”* Norādām, ka frāze “nav iespējams” mūsdienu apstākļos ir plaši interpretējama, līdz ar to punkts jāveido pēc principa, ja attiecīgajam nekustamajam vai zemes īpašumam piegulošās ielas vai ceļa robežās nav ierīkota centralizētā kanalizācijas sistēma, tad operators radītos ražošanas notekūdeņus attīra un novada vidē.Līdzīgi kā pie noteikumu projekta 6.punkta komentāra, arī šajā punktā ir jāparedz konkrēti rādītāji, līdz kādiem šie notekūdeņi ir attīrāmi, līdzīgi, kā tas ir noteikts, piemēram, Rīgas Domes 2011. gada 15.novembra saistošo noteikumu Nr.147 “Rīgas pilsētas hidrogrāfiskā tīkla lietošanas un uzturēšanas noteikumi” pielikumā Nr.2. | **Iebildums ņemts vērā.** Precizēta noteikumu projekta 8.punkta redakcija. | 1.9. (iepriekš 8.punkts)1.9. papildināt noteikumus ar 13.1 punktu šādā redakcijā:“13.1 Ja mehānisko transportlīdzekļu remontdarbnīca (autoservisa uzņēmums) vai automazgātava atrodas vietā, kur attiecīgajam nekustamajam īpašumam piegulošās ielas vai ceļa robežās nav ierīkota centralizētā kanalizācijas sistēma, operatoram radītos ražošanas notekūdeņus vispirms jāattīra ar suspendēto vielu un naftas produktu uztvērējiem, kā arī pirms to novadīšanas vidē jāattīra rūpnieciski izgatavotās notekūdeņu attīrīšanas iekārtās.  Ja automazgātavās tiek izmantotas virsmas aktīvās vielas vai fosforu saturošas vielas vai maisījumi, pirms notekūdeņu novadīšanas vidē tie jāattīra tādās rūpnieciski izgatavotās notekūdeņu attīrīšanas iekārtās, kas nodrošina attiecīgi vismaz virsmas aktīvo vielu vai fosfora atdalīšanu.”; |
| 8. | 8. Papildināt noteikumus ar 13.1 punktu šādā redakcijā:“13.1 Ja mehānisko transportlīdzekļu remontdarbnīca (autoservisa uzņēmums) vai automazgātava atrodas vietā, kur attiecīgajam nekustamajam īpašumam piegulošās ielas vai ceļa robežās un zaļajā zonā nav ierīkota centralizētā kanalizācijas sistēma, operatoram radītos ražošanas notekūdeņus vispirms jāattīra ar suspendēto vielu un naftas produktu uztvērējiem, kā arī pirms to novadīšanas vidē vai lietus kanalizācijas sistēmā jāattīra rūpnieciski izgatavotās notekūdeņu attīrīšanas iekārtās.  Ja automazgātavās tiek izmantotas virsmas aktīvās vielas vai fosforu saturošas vielas vai maisījumi, pirms notekūdeņu novadīšanas vidē vai lietus kanalizācijas sistēmā tie jāattīra tādās rūpnieciski izgatavotās notekūdeņu attīrīšanas iekārtās, kas nodrošina attiecīgi vismaz virsmas aktīvo vielu vai fosfora atdalīšanu. | **Pēc pirmās piecu dienu starpinstitūciju elektroniskās saskaņošanas:****Biedrības “Latvijas Degvielas Tirgotāju Asociācija” 2020. gada 28. oktobra atzinums Nr.28/2020**Noteikumu projektā vai tā anotācijā skaidrot, ko nozīmē *“rūpnieciski izgatavotās notekūdeņu attīrīšanas iekārtas”*. Līdz šim šādos gadījumos tiek izmantotas bioloģiskās attīrīšanas iekārtas. Tāpat lūdzam šādām automazgātavām noteikt pārejas periodu līdz 2027. gadam, jo rūpnieciski izgatavoto notekūdeņu attīrīšanas iekārtu uzstādīšana ir gan dārga, gan vietām tehniski sarežģīta (īpaši, ja ir ierobežota zemes platība). | **Panākta vienošanās starpinstitūciju elektroniskās saskaņošanas laikā (09.12.21-23.12.21.)**Pārejas periods (2023.gada 31.decembris) ir noteikts pamatojoties Ministru kabineta 2017. gada 27. jūnija noteikumu Nr. 384 “Noteikumi par decentralizēto kanalizācijas sistēmu apsaimniekošanu un reģistrēšanu“ 18. un 19.punktā noteiktajām prasībām.  | Skatīt papildināto anotāciju. |
| 9. | 9. Papildināt noteikumus ar 16.1 punktu šādā redakcijā:“16.1 Atvērta veida pašapkalpošanās automazgātavas nebūvē tuvāk par 100 metriem no dzīvojamām ēkām.” | **Pēc izsludināšanas VSS:****Tieslietu ministrijas 2020. gada 22. jūlija atzinums Nr.1-9.1/791**Projekta 9. punktā ietvertais noteikumu 16.1 punkts noteic, ka atvērta veida pašapkalpošanās automazgātavas nebūvē tuvāk par 100 metriem no dzīvojamām ēkām. Vēršam uzmanību, ka šāda prasība ir personas īpašuma tiesību ierobežojums, ko saskaņā ar Latvijas Republikas Satversmes 105. panta trešo teikumu var ierobežot vienīgi saskaņā ar likumu. Vienlaikus šādu prasību var uzskatīt arī par tiesību izvēlēties nodarbošanos ierobežojumu, ko saskaņā ar Latvijas Republikas Satversmes 116. pantā noteikto var ierobežot likumā paredzētajos gadījumos, lai aizsargātu citu cilvēku tiesības, demokrātisko valsts iekārtu, sabiedrības drošību, labklājību un tikumību. Ņemot vērā minēto, norādām, ka šādam personu ierobežojumam jābūt noteiktam likumā, līdz ar to lūdzam svītrot projekta 9. punktu un projekta 13. punktā ietvertajā noteikumu 28. punktā atsauci uz noteikumu 16.1 punktu. | **Panākta vienošanās starpministriju sanāksmē, iebildums ņemts vērā.**16.1  punkts svītrots.  | - |
| 10. | 9. Papildināt noteikumus ar 16.1 punktu šādā redakcijā:“16.1 Atvērta veida pašapkalpošanās automazgātavas nebūvē tuvāk par 100 metriem no dzīvojamām ēkām.” | **Pēc izsludināšanas VSS:****Biedrības “Latvijas Tirdzniecības un rūpniecības kamera” 2020. gada 26. augusta atzinums Nr.2020/867****4.Noteikumu projekta 9.punkts nav leģitīms:**Noteikumu projekta anotācijā norādīts, ka jaunā aizsargjosla ir nepieciešama, lai auto mazgāšana neietekmētu iedzīvotāju labsajūtu un veselību, tomēr anotācijas tekstā nav atrodams skaidrojums kādus tieši riska faktorus iedzīvotājiem ar minēto prasību ir paredzēts novērst. Satversmes tiesa pastāvīgi ir norādījusi, ka ikviena pamattiesību ierobežojuma pamatā ir jābūt apstākļiem un argumentiem, kādēļ tas vajadzīgs. Ierobežojumus var noteikt svarīgu interešu jeb leģitīma mērķa labad (sk. Satversmes tiesas 2012.gada 20.aprīļa spriedumu lietā Nr. 2011-16-01 11.punkts). Turklāt, valstij ir pienākums radīt atbilstošus tiesiskos instrumentus leģitīmā mērķa sasniegšanai. Likumdevēja izraudzītajiem līdzekļiem ir jābūt racionāliem un lietderīgiem normas leģitīmā mērķa sasniegšanai, kā arī šiem līdzekļiem nav jāierobežo tādu personu tiesības, kuru tiesības likumdevējs ierobežot nav vēlējies (sk. Satversmes tiesas 2012.gada 7.jūnija sprieduma lietā Nr. 2011-19-01 17. punkts; Satversmes tiesas tiesneša Kaspara Baloža atsevišķās domas pie Satversmes tiesas 2010.gada 19.aprīļa sprieduma lietā Nr. 2009-77-01 3.punkts). Kā jau minēts iepriekš, nedz Noteikumu projektā, nedz arī projekta anotācijā nav minēts kādus riskus ir paredzēts novērst ar jaunās aizsargjoslas ieviešanu. Līdz ar to nav konstatējams leģitīmais mērķis, ko Ministru kabinets vēlētos ar jaunas aizsargjoslas noteikšanu sasniegt. Noteikumu pieņemšanas process neatbilst labas pārvaldības kārtībai. Satversmes tiesas 2019.gada 6.marta spriedumā lietā Nr. 2018-11-01 ir konkretizēti labas likumdošanas prakses elementi, tanī skaitā, pienākums pienācīgi pamatot tiesiskā regulējuma nepieciešamību, izmantojot arī izskaidrojošus pētījumus un izvērtējot paredzētā tiesiskā regulējuma alternatīvas. Attiecībā uz jaunās aizsargjoslas izveidi Noteikumu projektā nav sniegts mērķa un ietekmes vērtējums, kurā būtu redzams, ka paredzētie risinājumi ir nepieciešami, atbilstoši un samērīgi, to izstrādāšanā ir ievēroti tādi nepieciešamie elementi kā laicīgums, sistēmiskums, vispusīgums, samērīgums, objektivitāte, uz pierādījumiem balstīta lēmumu pieņemšana, izmaksu un ieguvumu samērojamība.Satversmes tiesa ir norādījusi, ka likumā tieši neparedzētu īpašuma tiesību ierobežojumu noteikšana ir pamatojama ar zinātniski pamatotiem aprēķiniem vai pētījumiem (sk. Satversmes tiesas 2008. gada 13. novembra spriedums lietā Nr. 2008-05-03 16. punkts). Noteikumu projekta anotācijā nav informācijas, ka atvērta tipa pašapkalpošanās automazgātavas radītu kādus specifiskus vides riskus. Mērķa leģitimitāti liek apšaubīt arī esošais regulējums darba aizsardzības jomā, kas neparedz īpašas darba aizsardzības prasības personām, kuras veic auto mazgāšanu automazgātavas. Šādu prasību neesamība, liek pamatoti uzdot jautājumu kas ir tie vides riska faktori pašapkalpošanās automazgātavas, kas neietekmē cilvēkus, kuri personīgi veic piesārņojošo darbību, bet arī noteikti ietekmēs citus cilvēkus 100 metru apkārtnē. Atbilstoši Satversmes tiesas praksei pamattiesību ierobežojums ir nepieciešams, ja nepastāv citi līdzekļi, kuri būtu tikpat iedarbīgi un kurus izvēloties personu pamattiesības tiktu ierobežotas mazāk (sk. Satversmes tiesas 2005.gada 13.maija sprieduma lietā Nr. 2004-18-0106 secinājumu daļas 19.punkts un 2014.gada 28.novembra sprieduma lietā Nr. 2014-09-01 20.2.punkts). Pašlaik atvērta veida pašapkalpošanās automazgātavu darbībai vides aizsardzības prasības tiek noteiktas jau automazgātavu būvniecības projektēšanas procesā. Ministru kabineta 2015.gada 27.janvāra noteikumi Nr. 30 “Kārtība, kādā Valsts vides dienests izdod tehniskos noteikumus paredzētajai darbībai” 21.punkta 1.daļa paredz Valsts vides dienestam tehniskajos noteikumos iekļaut būvobjekta vides kvalitātes robežlielumus un emisiju robežvērtības. Savukārt, saskaņā ar noteikumu 22.punktu, objekta būvniecības gadījumā dienests iepazīstas arī ar paredzētās darbības norises vietu un vietojumu. Minētais regulējums atļauj Valsts vides dienestam tehniskajos noteikumos ietvert visas spēkā esošās vides aizsardzības prasības. Papildus, visas atvērtā tipa pašapkalpošanās automazgātavas pirms darbības uzsākšanas no Valsts vides dienesta saņem atļauju C kategorijas piesārņojošo darbību veikšanai. Esošā vides aizsardzības prasību kontroles sistēma ir pietiekoša iedzīvotāju veselības un labsajūtas nodrošināšanai, tādēļ papildus aizsargjoslas noteikšana vides prasību ievērošanai nav nepieciešama.Noteikumu projekta 16. punktā paredzētais, ka jaunās prasības neattiecas uz atvērtā veida pašapkalpošanās automazgātavām, kuras nodotas ekspluatācijā līdz Noteikumu projekta pieņemšanai būtiski kavēs konkurenci mazgāšanas pakalpojumu tirgū. Prasība noteikt 100 metru aizsargjoslu neļaus izbūvēt jaunas pašapkalpošanās automazgātavas lielajās pilsētās, kur ir vislielākais pieprasījums pēc šiem pakalpojumiem. Pašlaik pakalpojumu sniedzēju koncentrācija automazgātavu tirgū ir zema un tirgum ir vērā ņemams potenciāls piesātinājuma sasniegšanai, kas ir obligāts efektīvas konkurences priekšnoteikums. Noteikumu projekta pieņemšana esošajā redakcijā apturēs konkurenci starp tirgū esošajiem operatoriem, kuru jau uzbūvētās automazgātavas būs atbrīvotas no jauno prasību ievērošanas, savukārt jaunpienācēji vairs nevarēs piedāvāt savus pakalpojumus vēsturiski aktīvākajos tirgus segmentos. Ņemot vērā ievērojamās cenu atšķirības starp slēgtajām automazgātavām un atvērtā veida pašapkalpošanās auto mazgāšanas pakalpojumiem, esošajiem operatoriem lielā daļā tirgus būs ierobežota konkurence un tie varēs netraucēti uzspiest patērētājiem pakalpojuma cenas un noteikumus pēc saviem ieskatiem.  | **Panākta vienošanās starpministriju sanāksmē, iebildums ņemts vērā.**16.1  punkts svītrots. | - |
| 11. | 9. Papildināt noteikumus ar 16.1 punktu šādā redakcijā:“16.1 Atvērta veida pašapkalpošanās automazgātavas nebūvē tuvāk par 100 metriem no dzīvojamām ēkām.” | **Pēc izsludināšanas VSS:****Biedrības “Automazgātavu asociācija” 2020.gada 7.septembra Atzinums**Iebilstam. Grozījumu 16.1 punkts faktiski ieviesīs jaunu aizsargjoslu. Nav saprotams no kādiem riskiem šī aizsargjosla aizsargās apkārtējos iedzīvotājus. Līdz šim Valsts vides dienests būvprojektu saskaņojumos nav norādījis tādus riskus automazgātavu darbībā, kuru novēršanai būtu jāveido tik liela aizsargjosla. Šāda josla ne tikai ievērojami samazinās vietas, kur vispār varēs izbūvēt atvērta veida pašapkalpošanās automazgātavas. Tas samazinās pieejamību šim pakalpojumam iedzīvotājiem. Arī kādā vietā reiz uzbūvētai automazgātavai, būvvalde vairs nedrīkstēs pieļaut dzīvojamo māju būvniecību vai atpūtas zonuizveidi 100 metru rādiusā ap to. Tas noteikti samazinās pieeju pašapkalpošanās pakalpojumam pilsētās, kā arī atstās redzamus “robus” esošajos pašvaldību apbūves plānojumos. Aizliegums būvēt dzīvojamās mājas vai ierīkot atpūtas zonas tuvāk par 100 metriem, ierobežos arī automazgātavām piegulošo zemju īpašnieku plānus par savu īpašumu attīstīšanu, kā arī ievērojami samazinās viņu īpašumu vērtību. Uzskatām, ka tik būtiski ierobežojumi ir ierakstāmi nevis Ministru kabineta noteikumos, bet gan Aizsargjoslu likumā, kurā ir uzskaitītas visas aizsargjoslas.Ierosinām svītrot šo punktu no grozījumiem. | **Panākta vienošanās starpministriju sanāksmē.**16.1  punkts svītrots. | - |
| 12. |  | **Pēc pirmās piecu dienu starpinstitūciju elektroniskās saskaņošanas:****Veselības ministrijas 2020. gada 28. oktobra atzinums Nr.1-132/9369**Saskaņošanas procesā no Projekta svītrots 16.1 punkts, kas paredzēja, ka atvērta veida pašapkalpošanās automazgātavas nebūvē tuvāk par 100 metriem no dzīvojamām ēkām un Projekta anotācijas I. sadaļas 4. punktā ietverts skaidrojums, ka attiecīga drošības attāluma noteikšana turpmāk būs risināma ar Ministru kabineta 2013. gada 30. aprīļa noteikumu Nr. 240 *“Vispārīgie teritorijas plānošanas, izmantošanas un apbūves noteikumi”* (turpmāk – noteikumi Nr.240 piemērošanu pašvaldību līmenī.Noteikumu Nr.240 62. punkts paredz, ka pašvaldība, nosakot  prasības teritorijas plānojumā vai lokālplānojumā ‘var’ noteikt prasības blakus esošo dzīvojamās apbūves teritoriju aizsardzībai pret troksni, smakām un citu veidu piesārņojumu, kas neparedz to kā obligātu prasību. Kā arī norādīts, ka, izstrādājot iepriekš minētos plānošanas dokumentus, pašvaldībai ir obligāti jānodrošina sabiedrības iesaiste, veicot publisko apspriešanu. Ja iebildumi netiek ņemti vērā, iedzīvotājiem ir iespējams plānošanas dokumentu apstrīdēt likumā noteiktajā kārtībā. Līdz ar to noteikumos Nr.240 ietvertais regulējums primāri nenodrošina ne vides, ne iedzīvotāju aizsardzību no kaitīgās vides riska faktoriem, ko rada pašapkalpošanās automazgātavas (ķīmiskās vielas, troksnis, 24 h apgaismojums), bet tikai paredz potenciālu iespējamību, ka drošības attālumu varētu noteikt.Jāņem vērā, ka Projekta izziņā minētais arguments, ka nav regulējuma darba aizsardzības jomā, kas paredz īpašas darba aizsardzības prasības personām, kuras veic auto mazgāšanu automazgātavās, un nav regulējuma personām, kas pašas veic automazgāšanu, nenozīmē, ka ap automazgātuvēm pastāvīgi, ilgstoši dzīvojošus iedzīvotājus neietekmē nelabvēlīgie piesārņojuma faktori no attiecīgās saimnieciskās darbības. Ņemot vērā iepriekš minēto, lūdzam papildināt Projekta anotāciju ar skaidrojumu kā, pie šobrīd pašvaldībām noteiktajām prasībām, realitātē var tikt garantēts, ka pašvaldības katrā gadījumā, kad tiek izskatīta prasību noteikšana būvēt atvērta veida pašapkalpošanās automazgātavas, šo normu attiecina (ietver minimālos attālumus no dzīvojamām un publiskām ēkām, izvērtē gan transporta organizēšanu, gan pasākumus trokšņa un cita veida piesārņojuma mazināšanai (aizsargsienas, stādījumu joslas, darbības laika ierobežojumus u.c.). | **Iebildums ņemts vērā.** | Skatīt papildinājumu anotācijā. |
| 13. | 13. Papildināt noteikumus ar 28.punktu šādā redakcijā:“28. Ja pašapkalpošanās automazgātava ir nodota ekspluatācijā pirms šo noteikumu spēkā stāšanās dienas un neatbilst šo noteikumu prasībām, tad pašapkalpošanās automazgātavas īpašnieks nodrošina tās atbilstību, izņemot noteikumu 16.1 punktā minēto gadījumu, trīs gadu laikā no šo noteikumu spēkā stāšanās dienas.” | **Pēc izsludināšanas VSS:****Tieslietu ministrijas 2020. gada 22. jūlija atzinums Nr.1-9.1/791**Projekta 6. punktā ietvertais noteikumu 12. punkts paredz, ka remontdarbnīcām un automazgātavām, kas atrodas centralizētās kanalizācijas sistēmas tuvumā, ir jāpieslēdzas centralizētajai kanalizācijas sistēmai un jānodrošina notekūdeņu attīrīšana no noteiktām vielām. Projekta 8. punktā ietvertais noteikumu 13.1 punkts noteiks pienākumus remontdarbnīcām un automazgātavām, ja tās neatradīsies tuvumā centralizētajai kanalizācijas sistēmai. Noteikumi līdz šim šādus pienākumus remontdarbnīcām nenoteica. Savukārt projekta 13. punktā ietvertais noteikumu 28. punkts paredz pārejas posmu tikai pašapkalpošanās automazgātavām, lai gan projekta 6. punktā ietvertais noteikumu 12. punkts un projekta 8. punktā ietvertais noteikumu 13.1 punkts uzliks pienākumus visa veida automazgātavām, kas nedarbojas remontdarbnīcu ietvaros. Ņemot vērā minēto, lūdzam noteikt saprātīgu pārejas posmu remontdarbnīcām un visām automazgātavām, lai izpildītu projekta 6. punktā ietvertajā noteikumu 12. punktā un projekta 8. punktā ietvertajā noteikumu 13.1 punktā noteikto pienākumu.Projekta 13. punktā ietvertais noteikumu 28. punkts paredz, ka, "ja pašapkalpošanās automazgātava ir nodota ekspluatācijā pirms šo noteikumu spēkā stāšanās dienas un neatbilst šo noteikumu prasībām, tad pašapkalpošanās automazgātavas īpašnieks nodrošina tās atbilstību, izņemot noteikumu 16.1 punktā minēto gadījumu, trīs gadu laikā no šo noteikumu spēkā stāšanās dienas". No projektā ietvertā regulējuma un anotācijā norādītā pamatojuma izriet, ka līdz šim nav tikušas regulētas vides prasības visa veida automazgātavu izveidei un darbībai, taču projekta 13. punktā ietvertais pārejas regulējums tiek attiecināts tikai uz pašapkalpošanās automazgātavām. Ņemot vērā to, ka projektā noteiktajām prasībām būs nepieciešams pielāgoties visa veida automazgātavām, kas nedarbojas remontdarbnīcu ietvaros, lūdzam pārejas posmu attiecināt uz visām automazgātavām vai anotācijā skaidrot, kāpēc pārejas posms attiecināms tikai uz pašapkalpošanās automazgātavām.Vienlaikus norādām, ka noteikumi stājušies spēkā jau 2004. gadā, līdz ar to projekta 13. punktā ietvertais noteikumu 28. punkts pēc būtības paredz pārejas posmu, kas ir beidzies jau 2007. gadā. Projekta 13. punktā ietvertā noteikumu 28. punkta mērķis ir bijis paredzēt, ka atbilstība prasībām tiek nodrošināta trīs gadu laikā no projekta spēkā stāšanās, nevis noteikumu spēkā stāšanās, līdz ar to tas noformulēts neprecīzi. Ņemot vērā minēto, lūdzam precizēt projekta 13. punktā ietverto noteikumu 28. punktu, paredzot pārejas termiņa atskaites sākumu ar projektā paredzēto prasību spēkā stāšanās brīdi. | **Iebildums ņemts vērā.** Precizēta noteikumu projekta 13.punkta redakcija. | 2. (iepriekš 13.punkts)2. Šo noteikumu 1.7., 1.8. un 1.9. apakšpunkts stājas spēkā 2023. gada 31. decembrī. |
| 14. | 13. Papildināt noteikumus ar 28. punktu šādā redakcijā:“28. Šo noteikumu 12. punktā un 13.1 punktā noteiktās prasības stājas spēkā 2023. gada 31. decembrī.” | **Pēc pirmās piecu dienu starpinstitūciju elektroniskās saskaņošanas:****Tieslietu ministrijas 2020. gada 28. oktobra atzinums:**Projekta 13. punktā ietvertais Ministru kabineta 2004. gada 22. aprīļa noteikumu Nr. 380 "Vides prasības mehānisko transportlīdzekļu remontdarbnīcu izveidei un darbībai" 28. punkts noteic, ka noteikumu 12. punktā un 13.1 punktā noteiktās prasības stājas spēkā 2023. gada 31. decembrī. Vēršam uzmanību, ka noteikumu 12. punkts jau šobrīd nosaka prasības remontdarbnīcām, savukārt projekta 6. punktā ietvertais noteikumu 12. punkts paredz jaunas prasības remontdarbnīcām un automazgātavām. No projekta 13. punktā ietvertā noteikumu 28. punkta izriet, ka šobrīd spēkā esošās noteikumu 12. punktā noteiktās prasības nebūs spēkā, savukārt ar projekta 6. punktu noteikumu 12. punktā noteiktās prasības stāsies spēkā tikai 2023. gada 31. decembrī. Līdz 2023. gada 31. decembrim būtu jāturpina ievērot vismaz tās prasības, kuras šobrīd nosaka noteikumu 12. punkts. Projekta 13. punktā ietvertajam noteikumu 28. punktam būtu jānosaka, ka grozījumi noteikumu 12. punktā, kas paredz, ka, ja mehānisko transportlīdzekļu remontdarbnīca (autoservisa uzņēmums) vai automazgātava atrodas vietā, kur attiecīgajam nekustamajam īpašumam piegulošās ielas vai ceļa robežās ir ierīkota centralizētā kanalizācijas sistēma, tad operatora pienākums ir ierīkot pieslēgumu centralizētajai kanalizācijas sistēmai, noslēgt līgumu ar ūdenssaimniecības pakalpojumu sniedzēju un nodrošināt notekūdeņu priekšattīrīšanu pirms to novadīšanas centralizētajā kanalizācijas sistēmā, nodrošinot tādas piesārņojošo vielu koncentrācijas, kādas līgumā noteicis ūdenssaimniecības pakalpojumu sniedzējs, un noteikumu 13.1 punkts stājas spēkā 2023. gada 31. decembrī. Vienlaikus vēršam uzmanību, ka projekta 13. punktā ietvertais noteikumu 28. punkts neuzliek par pienākumu pirms 2023. gada 31. decembra ieviest projekta 6. punktā ietvertajā noteikumu 12. punktā un projekta 8. punktā ietvertajā noteikumu 13.1 punktā minētās prasības. No projekta anotācijā ietvertās informācijas izriet, ka mērķis ir noteikt, ka remontdarbnīcas un automazgātavas, kas jau darbojas, līdz 2023. gada 31. decembrim nodrošina atbilstību projekta 6. punktā ietvertajā noteikumu 12. punktā un projekta 8. punktā ietvertajā noteikumu 13.1 punktā noteiktajām prasībām. Ņemot vērā minēto, projekta 13. punktā ietvertais noteikumu 28. punkts neatbilst projekta anotācijā norādītajam.  Ņemot vērā minēto, lūdzam precizēt projekta 13. punktā ietverto noteikumu 28. punktu.  | **Iebildums ņemts vērā.** | 2. (iepriekš 13.punkts)2. Šo noteikumu 1.7., 1.8. un 1.9. apakšpunkts stājas spēkā 2023. gada 31. decembrī. |
| 15. | 13. Papildināt noteikumus ar 28.punktu šādā redakcijā:“28. Ja pašapkalpošanās automazgātava ir nodota ekspluatācijā pirms šo noteikumu spēkā stāšanās dienas un neatbilst šo noteikumu prasībām, tad pašapkalpošanās automazgātavas īpašnieks nodrošina tās atbilstību, izņemot noteikumu 16.1 punktā minēto gadījumu, trīs gadu laikā no šo noteikumu spēkā stāšanās dienas.” | **Pēc izsludināšanas VSS:****Biedrības “Latvijas Tirdzniecības un rūpniecības kamera” 2020. gada 26. augusta atzinums Nr.2020/867****Noteikumu projekta 28. punkts ir pretrunā ar tiesiskās paļāvības principu:**Noteikumu projekta 28. punkts paredz nepiemērot noteikumu 16.1 punktā paredzētās prasības atvērtā tipa pašapkalpošanās automazgātavām, kuras ir nodotas ekspluatācijā līdz Noteikumu projekta pieņemšanai. No normas redakcijas izriet, ka 100 metru aizsargjosla būs attiecināma ne tikai uz nākotnē projektējamām pašapkalpošanās automazgātavām, bet arī uz tām, kas pašlaik jau atrodas būvniecības procesā, bet vēl nav nodotas ekspluatācijā. Šobrīd visā Latvijā dažādās būvniecības procesa stadijās atrodas 44 atvērta tipa pašapkalpošanās automazgātavas. Būvniecības projektēšanas ietvaros visām automazgātavām Valsts vides dienests ir izsniedzis tehniskos noteikumus. Vienas šādas automazgātavas būvniecības izmaksas ir apmēram EUR 250,000 - 400,000 atkarībā no lieluma. Liegums nodot šīs automazgātavas ekspluatācijā neļaus atpelnīt būvniecības procesā jau ieguldītās investīcijas un radīs uzņēmējiem tiešus un neatgriezeniskus zaudējumus.Minēta Noteikumu projekta norma ir pretrunā ar tiesiskās paļāvības principu. Tiesiskās paļāvības princips aizsargā personas reiz iegūtās tiesības, t.i. personas var paļauties uz to, ka tiesības, kas iegūtas saskaņā ar spēkā esošu tiesību aktu noteiktajā laika periodā tiks saglabātas un reāli īstenotas (sk. Satversmes tiesas 1998.gada 10.jūnija spriedumu lietā Nr. 04-03(98) un 2002.gada 19.marta spriedumu lietā Nr. 2001-12-01, kā arī 2004.gada 26.oktobra spriedumu lietā Nr. 2004-03-01). Satversmes tiesa ir tulkojusi Satversmes 105.pantu arī kopsakarā ar Satversmes 1.pantā nostiprināto tiesiskās paļāvības principu, kurš noteic, ka valsts iestādēm savā darbībā jābūt konsekventām un jāievēro tiesiskā paļāvība, kas personām varētu rasties saskaņā ar konkrētu tiesību normu vai iegūtajām tiesībām (sk. Satversmes tiesas 2006.gada 8.novembra sprieduma lietā Nr. 2006-04-01 21.punkts). Tiesiskās paļāvības principa neievērošana Noteikumu projekta pieņemšanas procesā ir pamats valsts atbildībai par uzņēmējiem nodarītajiem zaudējumiem kā to paredz Satversmes 92. pants. | **Iebildums ņemts vērā.** Precizēta noteikumu projekta 13.punkta redakcija. | 2. (iepriekš 13.punkts)2. Šo noteikumu 1.7., 1.8. un 1.9. apakšpunkts stājas spēkā 2023. gada 31. decembrī. |
| 16. | 13. Papildināt noteikumus ar 28.punktu šādā redakcijā:“28. Ja pašapkalpošanās automazgātava ir nodota ekspluatācijā pirms šo noteikumu spēkā stāšanās dienas un neatbilst šo noteikumu prasībām, tad pašapkalpošanās automazgātavas īpašnieks nodrošina tās atbilstību, izņemot noteikumu 16.1 punktā minēto gadījumu, trīs gadu laikā no šo noteikumu spēkā stāšanās dienas.” | **Pēc izsludināšanas VSS:****Biedrības “Automazgātavu asociācija” 2020.gada 7.septembra Atzinums**Iebilstam. Šāds punkts neļaus nodot ekspluatācijā tās pašapkalpošanās automazgātavas, kas jausāktas būvēt, bet vēl nav nodotas ekspluatācijā. Automazgātavu operatoriem tiks nodarīti milzīgi zaudējumi.Vienas automazgātavas būvniecības izmaksas svārstās no 200000 – 400000 eiro. Būvvaldēm būs jāatsauc desmitiem izsniegto būvatļauju un jākompensē šie zaudējumi. Ierosinām labot šo punktu uz šādu tekstu:“28. Ja pašapkalpošanās automazgātavas būvniecības process ir uzsākts pirms šo noteikumu spēkāstāšanās dienas un neatbilst šo noteikumu prasībām, tad pašapkalpošanās automazgātavas īpašnieks nodrošinatās atbilstību trīs gadu laikā no šo noteikumu spēkā stāšanās dienas.” | **Iebildums ņemts vērā.** Precizēta noteikumu projekta 13.punkta redakcija. | 2. (iepriekš 13.punkts)2. Šo noteikumu 1.7., 1.8. un 1.9. apakšpunkts stājas spēkā 2023. gada 31. decembrī. |
| 17. | *Vispārīgi iebildumi**Anotācija* | **Pēc izsludināšanas VSS:****Biedrības “Latvijas Tirdzniecības un rūpniecības kamera” 2020. gada 26. augusta atzinums Nr.2020/867**Noteikumu projekta pieņemšana faktiski paredz jaunas, Aizsargjoslu likumā neparedzētas, aizsargjoslas noteikšanu ap atvērta tipa pašapkalpošanās automazgātavām. Likuma “Par piesārņojumu” normā, uz kuras pamata paredzēts izdot Noteikumus, paredzētais deleģējums neattiecas uz vides prasību noteikšanu piesārņojošām darbībām, kas nav saistītas ar ražošanu, kā arī minētajā normā nav paredzētas tiesības Ministru kabinetam ieviest jaunas aizsargjoslas. Noteikumu projekta sākotnējā ietekmes novērtējumā trūkst informācijas kādus vides riskus ir paredzēts novērst ar jaunas aizsargjoslas ieviešanu. Novērtējumā trūkst arī argumentu kādēļ vides prasību ievērošanu pašapkalpošanās automazgātavām never nodrošināt esošā vides prasību kontroles sistēma. Noteikumos paredzēto jauno prasību atvērta veida pašapkalpošanās automazgātavām neattiecināšana tikai uz jau ekspluatācijā nodotām automazgātavām ir arī tiesiskās paļāvības principa pārkāpums. Noteikumi apturēs 44 automazgātavu būvniecību un nodarīs ievērojamus mantiskus zaudējumus būvniecības ierosinātājiem. Noteikumi mākslīgi sadalīs atmazgāšanas pakalpojumu tirgu un ievērojami kavēs konkurenci tajā.Gan jaunas aizsargjoslas noteikšana, gan arī tiesiskās paļāvības principa neievērošana ir Satversmē paredzēto tiesību dzīvot tiesiskā valstī un tiesību uz īpašumu ierobežojums. Iepriekš minētie trūkumi Noteikumu projekta redakcijā un pieņemšanas procesā liegs Noteikumu pieņemšanas gadījumā tos atzīt par atbilstošiem Satversmes 1. un 105. pantam. Nolūkā novērst nepamatotu personu konstitucionālo tiesību aizskārumu un nodrošināt saprotamu un paredzamu komercdarbības vidi, lūdzam:1) apturēt Noteikumu projekta pieņemšanas procesu;2) veikt zinātnisku pētījumu par kaitīgajiem vides faktoriem atvērta tipa pašapkalpošanās automazgātavās;3) veikt esošās vides aizsardzības prasību kontroles sistēmas efektivitātes izvērtējumu; 4) lūgt Konkurences padomi sniegt Noteikumu projekta ietekmi uz konkurenci automazgāšanas pakalpojumu tirgū.5) pamatotas nepieciešamības gadījumā attiecīgas aizsargjoslas izveidei ierosināt grozījumus Aizsargjoslu likumā attiecīgas aizsargjoslas izveidei. | **Iebildums ņemts vērā.**Anotācija precizēta atbilstoši veiktajiem precizējumiem noteikumu projektā.  | Skatīt anotāciju. |
| 18. | *Anotācija* | **Pēc izsludināšanas VSS:****Ekonomikas ministrijas 2020. gada 20. jūlija atzinums Nr.3.1-20/2020/188**Ekonomikas ministrija informē, ka saskaņā ar Eiropas Parlamenta un Padomes 2006. gada 28. decembra Direktīvā 2006/123/EK par pakalpojumiem iekšējā tirgū un Brīvas pakalpojumu sniegšanas likuma 15. pantā septītajā daļā noteikto, noteikumu projekts ir uzskatāms par tehnisko noteikumu projektu pakalpojumu jomā, kurš pēc saskaņošanas ir jāpaziņo Eiropas Komisijai un Eiropas Savienības dalībvalstīm komentāru sniegšanai.Tehnisko noteikumu paziņošanu Iekšēja tirgus informācijas sistēmā (turpmāk – IMI) saskaņā ar Ministru kabineta 2016. gada 29. jūnija noteikumu Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību” IV nodaļā minēto kārtību veic par attiecīgo tiesību aktu izstrādi atbildīgā iestāde.Ņemot vērā iepriekš minēto, aicinām papildināt anotācijas V. sadaļu *Tiesību akta projekta atbilstība Latvijas Republikas starptautiskajām saistībām* ar šādu formulējumu: “Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem” ar atsauci, ka “Projekts pēc saskaņošanas tiks paziņots Eiropas Komisijai un Eiropas Savienības dalībvalstīm komentāru sniegšanai atbilstoši Eiropas Parlamenta un Padomes 2006. gada 28. decembra Direktīvā 2006/123/EK par pakalpojumiem iekšējā tirgū un Brīvas pakalpojumu sniegšanas likuma 15. pantā septītajā daļā noteiktajam.” Aicinām iepriekšminēto paziņošanu veikt 2 nedēļu laikā pēc noteikumu projekta saskaņošanas, izmantojot IMI.Vienlaikus norādām, ka tehnisko noteikumu projektu pakalpojumu jomā paziņošana neierobežo to spēkā stāšanos. Eiropas Komisija triju mēnešu laikā no paziņojuma saņemšanas dienas pārbauda tehnisko noteikumu projektā paredzēto prasību atbilstību Eiropas Savienības tiesību aktiem un attiecīgajos gadījumos pieņem lēmumu dalībvalstīm atteikties no šo prasību pieņemšanas vai tās atcelt. | **Iebildums ņemts vērā.** | Skatīt anotāciju. |
| 19. | *Anotācija* | **Pēc atkārtotās piecu dienu starpinstitūciju elektroniskās saskaņošanas:****Biedrības “Latvijas Tirdzniecības un rūpniecības kamera” 2020. gada 23. decembra atzinums Nr.2020/1448**Svītrot no tiesību aktu projekta anotācijas 2.punkta 3.teikuma vārdu “vienotas” un izteikt teikumu šādā redakcijā:  “Līdz ar to nepieciešams noteikt vides prasību normas, kas attieksies uz visa veida automazgātavām.”  | **Iebildums ņemts vērā.** | Skatīt anotāciju. |

|  |  |
| --- | --- |
| Atbildīgā amatpersona | Kristīne Puriņa |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.